બજારમાં હાજર નાણામાં 86 ટકા હિસ્સો 500 અને 1000ની નોટોનો હતો. સરકારની આ જાહેરાતના પગલે ચલણ બંધ થઇ ગયું ત્યારે શું આ તમામ ધન કાળુ હતું તેવો પ્રશ્ન કોંગ્રેસના આનંદ શર્માએ રાજ્યસભામાં સરકારને કર્યો હતો. આનંદ શર્માએ સરકાર પર આકરા પ્રહારો કર્યા હતા કે સરકારના આ પગલાંથી સમગ્ર દુનિયામાં એવો સંદેશો ગયો છે કે ભારતની ઇકોનોમી કાળાનાણા પર ચાલે છે. પીએમ મોદી પર વરસતા આનંદ શર્માએ કહ્યું કે તમે એક સીમા લાદી દીધી છે. જેનાથી લાખ્ખો પ્રવાસીઓના પૈસા ફસાઇ ગયા છે. સમગ્ર દુનિયાના દેશો પોતાના નાગરીકોને સલાહ આપી રહ્યાં છે કે ભારત જતા પહેલાં એક વખત ચોક્કસથી વિચારજો.